Raġel minn Nottingham intbagħat erba’ snin biss ħabs wara li qatel lil sieħbu li ppowkjalu lit-tfajla tiegħu fuq Facebook. Scott Humphery ħebb  għal Richard Rovetto b’daqqiet ta’ ponn kontinwi f’taxi wara bachelor party. Il-Qorti ta’ Nottingham Crown semgħet kif Humphrey li għandu 27 staqsa b’rabja lil Roveto għaliex ippowkja lit-tfajla tiegħu meta suppost kienu ħbieb, bil-vittma jwieġeb li ma kienx jaf li beda jiltaqa’ magħha. Ħafna drabi meta xi ħadd jagħmel poke fuq Facebook ikun qed jibgħat messaġġ li hu interessat fil-persuna. Huwa qal li Humphery faraġ lil Rovetto ta’ 29 sena b’daqqa’ ta’ ponn u wara tah daqqa ta’ ponn oħra bil-konsegwenza li spiċċa ħabat rasu mal-bankina. Rovetto li huwa missier ġarrab ġrieħi serji f’rasu u miet ftit sigħat wara. L-aggressur ħarab minn fuq il-post iżda ta ruħu b’idejh ftit tas-sigħat wara l-inċident. Fil-qorti x-xufier tat-taxi rrakkonta li Humphrey beda jakkuża lil sieħbu li għamel kuntatt mat-tfajla tiegħu permezz ta’ Facebook billi ppowkjaha. Humphrey ammetta l-akkużi ta’ qtil involontarju u weħel erba’ snin u erba’ xhur ħabs. Fis-sentenza tiegħu, l-Imħallef Gregory Dickinson qal li dakinhar Humphrey ma ħariġtx bl-intenzjoni li jkun vjolenti jew li saħansitra joqtol lil sieħbu. “Ma kellekx l-intenzjoni li toqtol. Jaf ikun hemm ġlieda bħal din illejla u l-persuna jaf iqum mill-art u jmur id-dar u l-pulizija qatt ma jisimgħu biha.” L-avukati difensuri qalu li l-aggressur jinsab iddispjaċut ħafna għal dak li seħħ u li qatt ma kellu l-intenzjoni li joqtol lil sieħbu. Wara sentenza, ir-raġel ta’ oħt il-vittma Jason Burley-Evans ikkritika bl-aħrax is-sentenza mogħtija mill-Qorti fejn sostna li l-vittma nqatel għal xejn b’xejn. Huwa saħaq li s-sentenza ma tagħmel ebda ġustizzja ma’ Richard u wisq aktar mal-qraba tiegħu li jinsabu mkissra bit-telfa tal-ġuvni.